Morgan Arritola

Morgan Arritola (s. 13. toukokuuta 1986 Bend, Oregon) on yhdysvaltalainen uransa lopettanut maastohiihtäjä.

Maansa mestaruuskisoissa Arritola on voittanut yhteensä kahdeksan mitalia. Liberecin MM-kilpailuissa 2009 Arritola sijoittui 30 kilometrin vapaan hiihtotavan kisassa sijalle 21. Oslon MM-kilpailuissa 2011 hän hiihti samalla matkalla myös 21:nneksi. Vancouverin olympialaisissa 2010 hän oli 10 kilometrillä 34:s ja 15 kilometrin yhdistelmähiihdossa 37:s.

Maastohiihdon maailmancupissa Arritola kilpaili ensimmäisen kerran Canmoren 15 kilometrin yhdistelmähiihdossa tammikuussa 2008. Hänen paras sijoituksensa maailmancupissa on 19:s sija, jonka hän saavutti La Clusaz'n 15 kilometrin vapaan hiihtotavan yhteislähtökilpailussa joulukuussa 2010.

Arritola lopetti uransa maastohiihtäjänä vuonna 2012.

Lähteet 

Yhdysvaltalaiset maastohiihtäjät
Vuonna 1986 syntyneet
Elävät henkilöt